VS000822
Datum: 1995-11-09T01:00:00.000+01:00
datum_sodbe_i_stopnje: 1998-10-26T00:00:00.000Z
podrocje: višina odškodnine za nepremoženjsko škodo
institut: telesne bolečine - strah
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 1400000 SIT
opombe: II Ips 571/99. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

Mlajši moški, inženir elektrotehnike.

## Škodni dogodek

Poškodovan v okviru obveznega usposabljanja vojaških obveznikov, ko je izvajal vajo na plezalniku "Tarzan", to je 4,5 m dolgi kovinski lestvi, položeni na 3 m visoka stojala.

## Poškodba

Izpah desnega ramena (pri poškodbi je prišlo do odtrganja sklepne ovojnice od sprednjega roba sklepne ponvice).

## Telesne bolečine

1100000 SIT Zelo hude nekaj ur, 2 dni hude do srednje hude, 4 dni srednje hude, 5 tednov občasne srednje hude, 4 tedne občasne lahke do srednje hude.

#### Hospitalizacija

Ponavljajoči izpahi desne nadlahtnice, zaradi česar je bilo svetovano operativno zdravljenje (po Bankartu), ki je zahtevalo uvedbo paranteralne terapije in hidracije, kar pomeni boleče uvajanje igel v vene in bistveno omejitev v gibanju ter zmožnostih opravljanja najnujnejših fizioloških in higienskih potreb; uvajanje anestezije ob operaciji in zbujanje iz anestezije;

#### Rehabilitacija

Fizikalna terapija; 14-dnevno bivanje v termalnem zdravilišču.

#### Nevšečnosti med zdravljenjem

8 dni mavčeva imobilizacija za desno ramo in v tem času zaradi popolne neuporabnosti desnice odvisen od tuje pomoči pri vseh vsakdanjih opravilih; 14 dni še omejeno sposoben za vsakdanja opravila, ko je nosil povoj, ki je imobiliziral - manj togo od mavčnega - desnico.

## Strah

300000 SIT Primarni strah hude intenzitete; sekundarni strah, ki je trajal 1 leto in 2 meseca.

## Zmanjšanje življenjske aktivnosti

Odškodnina zaradi zmanjšanja življenjske aktivnosti ni bila predmet odločanja pred revizijskim sodiščem.

---

ZOR člen 200, 203